Trevensoło trevensułexi Trevensoło el xe on comune de 2431 abitanti inte ła provincia de Verona. Trevensoło el se cata a 20 chiłometri da Verona. Rispeto al caołogo el xe in poxision sud ovest. El xe traversà dal fiume Tione. El confina co ła provincia de Mantova. El toponimo Trevensuoło ła xe de orixine romana, el deriva dal personałe łatin Trebentius o Terventius. In epoca romana a existeva zà on viłajo, testimonià da inportanti reperti anca se trace de insediamenti i risałe a ł’età del bronzo . Ła poxision ziogràfega de ła zona ła xe d'altronde otimałe afinché grupi de popołazioni i vegnese a star chi, grasie a ła presensa de pareci corsi d'aqua. Intel Medioevo ła storia del paexe ła xe łigada ai monasteri de San Zeno e de San Giorgio in Braida, che i xe sta ojeto de priviłegi e investiture feodałi. A partir dal 1200 ła Signoria dei Scaligeri ła xe subentrà al convento, ai scuminsi del XV secoło, col tramonto dei Scaligeri, łe sorti del paexe łe ga tegnuo drio a quełe de Verona.